ཁོང་གིས་རྟག་ཏུ་གསུང་རྒྱུར་༼ང་ནི་རིག་གནས་མདོ་སྔགས་ཀུན་ལ་ནང་བྱན་ཆུད་པའི་དགེ་བའི་བཤེས་གཉེན་ཞིག་མིན་རུང་།སྐྱབས་གསུམ་ལ་མོས་པ་བརྟན་པའི་ཆོས་ལུགས་པ་ཞིག་ཡིན་པས་བསྟན་འགྲོའི་དོན་དུ་ལུས་ངག་ཡིད་གསུམ་ཕུལ་ཟིན་པ་ཡིན།༽ཞེས་དང་ཡང་༼ང་ལ་ཡོན་ཏན་དང་ནུས་པ་ཆེས་ཆེར་མེད་ཀྱང་བཤེས་གཉེན་དམ་པ་རྣམས་ཀྱི་བཀའ་དྲིན་ལས་ཅུང་ཟད་ཤེས་པའང་ནང་བསྟན་བརྒྱུད་འཛིན་དང་མི་རིགས་སློབ་གསོའི་བྱ་བཞག་ལ་ཡོངས་སུ་འབུལ་འདོད་ཀྱི་དམ་བཅའ་སྙིང་ནས་བཞག་ཡོད༽ཅེས་གསུངས་ཤིང་།ཁ་བཤད་ཙམ་མ་ཡིན་པར་ཕྱག་ལེན་དུའང་དེ་ཁོ་ན་ལྟར་མཛད་དང་མཛད་མུས་སོ།